

**ОУ”ВАСИЛ ЛЕВСКИ”-с.ЯБЪЛКОВО,общ.ДИМИТРОВГРАД**

**ул.”Васил Левски”№24;тел.03937/22-66;e-mail:info-2602016@edu.mon.bg**

**Утвърждавам!**

**Директор: (П)**

**( Десислава Джангозова)**

**ПРОГРАМА**

**ЗА ГРАЖДАНСКО, ЗДРАВНО, ЕКОЛОГИЧНО**

**И ИНТЕРКУЛТУРНО ОБРАЗОВАНИЕ**

**за учебната 2024/2025 година**

**Настоящата програма е приета на заседание на ПС с Протокол № 1 /26.10.2024 г**. **и е утвърдена**

**със Заповед № 55 /10.10.2024 г. на директора на училището.**

1. **ОБЩИ ПОЛОЖЕНИЯ**
   1. **СЪЩНОСТ**

* Гражданското образование е насочено към формиране на гражданско съзнание и граждански добродетели и е свързано със знания за устройството на демократичното общество, за правата и задълженията на гражданина и с умения и готовност за отговорно гражданско поведение.
* Здравното образование е насочено към развитие на умения за създаване или поддържане на здравословен стил и условия на живот и за доброволното адаптиране към поведение, благоприятстващо здравето.
* Екологично образование e насочено към формиране на екологична култура, екологично съзнание и екологично поведение в тяхната взаимна връзка с оглед познаване на екологичните закони, защита, подобряване, управление и разумно използване на природните ресурси, както и опазване на природната среда и на екологичното равновесие.
* Интеркултурното образование е насочено към усвояване на знания за различни измерения на културните идентичности и за основни характеристики на интеркултурните отношения, формиращо позитивно отношение към разнообразието във всички области на човешкия живот, както и умения и нагласи за конструктивни взаимодействия в мултикултурна среда.
  1. **НАСОКИ**

**Учениците**

* Да познават институциите и ценностите на демокрацията;
* Да се формират личности с позиция и способност да защитават своите права чрез различни дейности;
* Да изразяват гражданската си позиция;
* Да вземат решения за своето развитие;
* Да носят отговорност за решенията си.
  1. **РЕАЛИЗИРАНЕ**
* чрез учебното съдържание по общообразователните учебни предмети;
* в часа на класа;
* в извънкласни и извънучилищни форми на работа;
* чрез проекти и мултимедийни презентации, разработени от учители и ученици.
  1. **АКЦЕНТИ**
* здравно образование;
* превенция на зависимостите/наркомания, алкохол, тютюнопушене/;
* екологично образование и възпитание;
* патриотично възпитание;
* превенция на насилието;
* справяне с гнева и агресията и мирно решаване на конфликти;
* защита при бедствия и аварии;
* превенция на тероризма и поведение при терористична заплаха;
* безопасност на движението.

1. **ЦЕЛ**

Усвояване на социални знания и умения за отстояване на правата, изпълняване на задълженията и поемане на отговорности като членове на обществото.

1. **ЗАДАЧИ**
   1. Изграждане на култура на поведение в ученическата общност и готовност за участие в училищния живот.
   2. Изграждане на здравна и екологична култура.
   3. Свободен и самостоятелен избор на професионален път на развитие и реализация.
   4. Изграждане на национално самочувствие и отговорност у учениците, възпитание на инициативност и подготовка за пълноценен живот.
   5. Противодействие на агресивността, насилието и настъплението на секти.
2. **ДЕЙНОСТИ И МЕРОПРИЯТИЯ**

**А) Възпитаване на дисциплинираност и гражданско поведение чрез:**

* 1. Учебната, извънкласната и извънучилищната дейност. Срок: през учебната година

Отг.: Класни ръководители

* 1. Спазване на правилника за дейността на училището.

Срок: през учебната година

Отг.: Директор,

Кл. ръководители

* 1. Спазване на правилника за осигуряване на безопасни условия на възпитание, обучение и труд.

Срок: през учебната година

Отг.: Директор

* 1. Провеждане на часа на класа на базата на рамковия план за провеждане на часа на класа с участие и на учениците.

|  |
| --- |
|  |
|  | **I** | **II** | **III** | **IV** | **V** | **VI** | **VII** |
| Патриотично възпитание и изграждане на националното самочувствие | 4 | 4 | 4 | 4 | 4 | 4 | 4 |
| Толерантност и интеркултурен диалог | 1 | 1 | 1 | 1 | 2 | 2 | 2 |
| Безопасност и движение по пътищата | 9 | 6 | 6 | 6 | 5 | 5 | 5 |
| Защитата на населението при бедствия и аварии и катастрофи; оказване на първа помощ | 4 | 4 | 4 | 4 | 5 | 5 | 5 |
| Превенция на насилието, справяне с гнева и с агресията; мирно решаване на конфликти | 1 | 1 | 1 | 1 | 2 | 2 | 2 |
| Превенция на тероризма и поведение при терористична заплаха; киберзащита | 1 | 1 | 1 | 1 | 2 | 2 | 2 |
| Кариерно ориентиране |  |  |  | 1 |  |  | 1 |
| Превенция и противодействие на корупцията |  |  |  |  | 1 | 1 | 1 |
| Електронно управление и медийна грамотност |  |  |  | 1 | 1 | 1 | 1 |
| ОБЩО | 20 | 17 | 17 | 19 | 22 | 22 | 23 |

Срок: през учебната година

Отг.: Класни ръководители

**Б) Възпитаване на национално самочувствие и продължаване на националните традиции.**

* 1. Честване на национални и училищни празници.

Срок: през учебната година Отг.:Кл. ръководители

* 1. Запознаване и спазване на задължителните символи на Р. България и българското училище (национално и училищно знаме, държавен химн, герб, език, конституция и др.)

Срок: през учебната година

Отг.: Класни ръководители

* 1. Изграждане на система за сътрудничество на родители, културни институции, фирми, организации и др., имащи отношение към възпитанието на младите хора.

Срок: през учебната година

Отг.:Класни ръководители

**В) Здравно образование и екологично възпитание на учениците**

* + - 1. Провеждане на здравни беседи на учениците

Срок: през учебната година

Отг.:Класни ръководители,

Медицинско лице

* 1. Разглеждане на здравни теми в часа на класа - сексуална култура, наркомания, алкохолизъм, здравословен начин на живот и др.

Срок: през учебната година

Отг.: Класни ръководители

* 1. Мероприятия за озеленяване интериора на училището и училищните дворни площи.

Срок: месец април 2025 г.

Отг.: Класни ръководители

* 1. Мероприятия за почистване на училищните площи и района около училището

Срок: април 2025 г.

Отг.: Класни ръководители

* 1. Отбелязване на Деня на Земята.

Срок: 22.04. 2025 г.

Отг.:Класни ръководители

* 1. Отбелязване на международния ден за опазване на околната среда.

Срок: 06.06.2025 г.

Отг.: Класни ръководители

**Г) Възпитаване в интеркултурна среда.**

* 1. Провеждане на беседи, свързани със създаване на климат за сътрудничество на етническите и културните групи в класа в часа на класа.

Срок:през учебната година

Отг.: Класни ръководители

* 1. Създаване на мултикултурни общности (състави, отбори,екипи), за да се подобрят междугруповите отношения.

Срок: през учебната година

Отг.: Класни ръководители,

учители

* 1. Организиране на изложби, посветени на обичаите и традициите на различните етноси.

Срок: юни 2025 г.

Отг.: Класни ръководители

**Д) Развиване на физическата дееспособност на учениците**

* 1. Провеждане на спортни празници и турнири.

Срок: през учебната година

Отг.: Учители по ФВС

1. **КОНТРОЛ**
   1. Контролът по провеждането на възпитателната работа се осъществява от директора на училището. На контрол подлежи цялостната възпитателна дейност, съгласно настоящата програма и плана за контролната дейност на директора.
   2. Резултатите от изпълнението на програмата се отчитат на заседание на педагогическия съвет.

**Програмата се използва и по НП „Без свободен час“.**

1. **ОБЛАСТИ НА КОМПЕТЕНТНОСТ. ЗНАНИЯ, УМЕНИЯ И ОТНОШЕНИЯ**

|  |  |  |
| --- | --- | --- |
| **Област на компетентност** | **НАЧАЛЕН ЕТАП НА ОСНОВНА СТЕПЕН**  **Знания, умения и**  **Отношения**  ***В резултат на обучението ученикът*** | **ПРОГИМНАЗИАЛЕН ЕТАП НА ОСНОВНА СТЕПЕН**  **Знания, умения и**  **Отношения**  ***В резултат на обучението ученикът*** |
| **Междуличностни отношения** | умее да различава и описва свои и чужди чувства, да описва и дава примери за това, как чувствата влияят върху поведе­нието;  разбира и описва различия между хората по отношение на пол, възраст, раса, етническа принадлежност, професия;  разбира промените във взаимоотношенията с другите хора, свързани с порастването;  дава примери и описва поведения на сътрудничество;  разбира как поведението на един човек може да помогне или да нарани другите | обяснява влиянието на групата, приятелите и съучениците върху личния избор и поведение;  демонстрира умения за:  •  отстояване на групов натиск и казване на "не";  •  споделяне;  •  даване на обратна връзка;  •  влизане и поддържане на приятелски взаимоотношения;  •  сътрудничество;  •  разбиране на чувствата и преживяванията на другите |
| **Социална среда** | познава различни демократични форми на училищния живот и определя мястото си в тях | познава различни форми на ученическо самоуправление |
| **Права на човека** | познава основните права на човека и права на детето, както и основни организации и институции в тяхна подкрепа;  свързва правата с отговорностите, като се отнася с отговорност и толерантност при отстояването на правата си - сътрудничество и себеотстояване | познава избирателното право в България;  дефинира основните права на детето и дава примери за документи, институции и организации, които ги гарантират;  оценява различието в контекста на правата на човека |
| **Демократично гражданство** | разбира своята идентичност като "гражданин на Република България" и "гражданин на Европейския съюз" през споделените граждански ценности и културни традиции | разбира съдържанието на понятието "държава";  осъзнава ролята на медиите и глобалната мрежа в обществения живот |
| **Идентичности и различия в обществото** | разбира принципите за равнопоставеност на половете | познава и дава примери за етническа, религиозна и езикова принадлежност;  разбира общественото значение на различните професии и техния принос за общото благополучие;  осъзнава възможностите на образованието като фактор за личностното развитие;  разбира необходимостта от преодоляване на негативните предразсъдъци, включително и при работа в екип |
| **Власт, политика и демократични ценности** | разбира на базисно ниво необходимостта от държавни институции и дава примери за тяхната роля за развитието на децата | познава принципите за разделението на властите и за върховенството на закона и може да дава примери за тяхното следване и нарушаване |
| **Социална политика, справедливост и солидарност** | осмисля значението на солидарността и сътрудничеството за постигането на лично и общностно благополучие;  изгражда чувство на увереност и умения за общуване | оценява значението на равенството, сигурността и толерантността в обществения живот на страната;  разбира смисъла на социалната справедливост и значението ѝ за осигуряването на равнопоставеност, справедливост във и между отделните общности |
| **Глобализация, плурализъм и толерантност** |  | изброява негативни последици от демографския взрив;  разбира опазването на околната среда като стратегия за оцеляването и развитието на човечеството;  обяснява разпространението на световните болести и епидемии във връзка с икономическото развитие на отделните страни и региони |

|  |  |  |
| --- | --- | --- |
| **Психично здраве и личностно развитие** | умее да определя, формулира и заявява собствените желания;  разбира, че човек може да постъпи по различен начин в една и съща ситуация;  разпознава основни свои чувства и има елементарни умения за изразяването им и справяне с негативни емоции | описва и обяснява физическите и личностните промени, които настъпват в процеса на порастването, и промените в очакванията на околните, свързани с тях;  описва и обяснява характерните особености на физическото и психическото развитие и емоционалните промени в пубертета и юношеството;  развива и поддържа положителен образ за себе си;  умее да диференцира, използва и развива своите силни страни;  разбира и приема личностните различия;  описва и анализира връзката между чувствата и поведението;  изброява и използва основните стъпки в процеса на вземане на решения;  описва и обяснява различните видове професии, с които се среща в ежедневието си;  демонстрира умения за:  •  позитивно мислене;  •  справяне със стрес и негативни емоции;  •  самонаблюдение и самоанализ;  •  вземане на решения;  •  поставяне и реализиране на краткосрочни и дългосрочни цели;  •  адекватно и пълноценно използване на собствения потенциал;  •  правене на избори;  •  търсене и оценяване на информацията, свързана с различните професии и мястото им в социалния контекст;  •  съотнасяне на информацията, свързана с различните професии, със собствените желания, склонности, възможности, нагласи;  •  оценяване влиянието на средата върху професионалния избор;  умее да отстоява собствените си потребности и желания при отчитане и толерантност към потребностите и желанията на другите;  умее да предвижда последствията от своето поведение за себе си и за другите |
| **Физическо развитие и дееспособност** | описва различните части на човешкото тяло и назовава различните системи на тялото;  назовава и обяснява промените, които настъпват в човешкото тяло в процеса на порастването;  обяснява влиянието на собственото поведение върху физическото състояние и развитие;  обяснява как физическите упражнения укрепват костите, мускулите и органите и поддържат тонуса на тялото;  обяснява как енергията, която човек използва, се получава от храната, ако поетата енергия е повече от използваната, тялото натрупва излишното във вид на мазнини;  дава примери как личното поведение в ежедневието влияее върху физическото развитие и благополучие;  демонстрира и практикува основни упражнения, дейности и игри за развитие на опорно-двигателния апарат и преодоляване на обездвижването | обяснява и категоризира различните елементи на човешкото тяло - клетки, тъкани, органи, системи - тяхната структура, функции и взаимовръзка;  обяснява функционирането на и демонстрира умения и навици за предпазване от болести на различните системи на тялото:  •  опорно-двигателен апарат;  •  дихателна система;  •  нервна система;  •  сърдечно-съдова система;  •  полова система;  •  отделителна система;  •  храносмилателна система;  описва и обяснява промените в човешкото тяло, свързани с пубертета;  описва и обяснява:  •  развитието на опорно-двигателния апарат;  •  ролята и влиянието на физическите упражнения, различните спортове и туризма върху физическото развитие и състояние на човека;  демонстрира умения за:  •  дневно, седмично, месечно, сезонно и годишно планиране на физическите дейности и упражнения;  •  оптимално физическо натоварване;  •  комплексно развиване на двигателни качества |
| **Превенция на употребата на психоактивни вещества** | описва различните видове психоактивни вещества (алкохол, цигари, лекарства, наркотици) и тяхното влияние върху здравето;  обяснява влиянието на пасивното пушене | описва и обяснява:  •  свойствата и въздействията на различните психоактивни вещества - цигари, алкохол, лекарства и наркотици, и тяхното съчетаване, върху различните възрасти в краткосрочен и дългосрочен план;  •  спецификата на създаване на зависимост при различните психоактивни вещества;  • нормативната/законовата база във връзка с употребата и разпространението на психоактивните вещества;  демонстрира умения за отказ и справяне със ситуации на предлагане на психоактивни вещества - умения за настойчивост (асертивност), за казване на "НЕ", за устояване на натиск;  анализира последствията от употребата на психоактивни вещества в личен, семеен и социален план;  осъзнава, че употребата или неупотребата на психоактивни вещества е въпрос на личен избор и отговорност;  анализира причините, факторите и личните мотиви за избора по отношение на употребата или неупотребата на психоактивни вещества;  избягва употребата на психоактивни вещества |
| **Безопасност и първа помощ** | изброява и следва елементарни правила за безопасност преди, по време на и след злополука;  различава рисково от нерисково поведение и не предприема поведения, водещи до опасност за него и за другите;  обяснява и демонстрира умения за оказване на първа помощ при порязвания, одрасквания, ожулвания, изгаряния, ужилвания, навяхване, изкълчване | умее да различава рисково от нерисково поведение по отношение на нови дейности и отговорности, свързани с развитието и порастването;  умее да предвижда последствията от своето и чуждото поведение по отношение на безопасността;  демонстрира умения за отстояване на безопасно поведение и устояване на натиск;  показва знания и умения за оказване на първа помощ при шок, силно кръвотечение, задавяне, отравяне, изгаряне, счупване на крайник;  демонстрира отговорно отношение към собствената безопасност и безопасността на другите |
| **Сексуално здраве и сексуално преносими инфекции** | описва човешкото тяло и анатомичните особености на половите системи на мъжа и жената;  обяснява зачеването и раждането на деца;  умее да се грижи за хигиената и здравословното състояние на своята полова система;  различава, отказва и избягва поведения, свързани със сексуално насилие или злоупотреба | описва анатомията и физиологията на мъжката и женската полова система и процесите на репродукция;  описва промените, които настъпват в тялото в периода на юношеството, и необходимите лични хигиенни навици във връзка с тях;  посочва методи на контрацепция и причини за тяхното използване;  познава и описва болестите, предавани по полов път, и ХИВ/СПИН;  приема своята сексуалност като естествена част от живота;  демонстрира междуличностни и социални умения за влизане и поддържане на партньорски взаимоотношения;  отнася се отговорно към своето сексуално здраве и се консултира със специалисти;  умее да анализира влиянието на средата, културата, семейството по отношение на очакванията към ролите на мъжа и жената;  описва факторите, свързани със създаването и поддържането на дом, с планирането и подържането на семейство;  описва промените на взаимоотношенията и ролите в семейството, свързани с порастването на децата;  осъзнава значението на личния избор и поведение в междуличностните отношения, така че те да не водят до риск за здравето и личната безопасност |
| **Лична хигиена** | умее да поддържа обща хигиена на тялото, облеклото, работното място и дома;  описва строежа и заболяванията на зъбите, венците и устната кухина;  посочва влиянието на различните храни и начина на хранене върху тях;  умее да поддържа здравето на зъбите, венците и устната кухина;  доказва необходимостта от съчетаване на физическо и умствено натоварване, сън и почивка;  демонстрира елементарни умения за ефективно учене;  посочва и показа умения за хигиена на очите при писане, четене, гледане на телевизия;  демонстрира навици за правилно стоене на чина, носене на ученическа чанта;  описва функционирането на слуховия анализатор и изброява изискванията за хигиената на ушите | показва умения за оптимално съчетаване на умствено, физическо натоварване, почивка и сън;  демонстрира умения за използване на стратегии за ефективно учене;  описва въздействието на шума върху нервната система;  обяснява значението на физическата активност за физическото и психическото благополучие, тонус и самочувствие;  демонстрира позитивно отношение и участва в активни форми на отдих |
| **Хранене** | класифицира храните в различните хранителни групи;  класифицира храните според техните основни хранителни съставки;  обяснява значението на различните видове храни и техните съставки за здравето;  съставя елементарно балансирано дневно меню;  различава годните от негодните храни;  посочва и следва елементарни правила за здравословно хранене (по отношение на приемане и усвояване на храната, значението на сутрешната закуска и т.н.);  осъзнава и цени значението на здравословното хранене за своето развитие | обяснява функционирането на храносмилателната система;  описва значението на различните храни и начина на хранене за здравето;  назовава функциите и източниците на витамини и минерали;  разграничава различните начини на хранене - вегетарианство, разделно хранене и т.н.;  разбира и обяснява взаимовръзката на храненето с другите ежедневни дейности и значението му за здравето;  разбира и обяснява необходимостта от различно меню и диета за различните хора;  разбира и обяснява необходимостта от разнообразна храна;  разбира и обяснява причините, поради които храната се разваля, и правилата за съхранение на различните видове храни;  разбира и обяснява влиянието на начина на подготовка на храната върху нейните качества и връзката със здравето;  разбира и обяснява основните принципи на здравословното хранене (правила на хранене) - приемане и усвояване на храната, режим на хранене: честота и продължителност на отделните хранения - количествено и качествено разпределение на храната в тях, време, в което се приема храната, и последователност на предлаганите ястия, поза и начин на приемане и сдъвкване на храната, взаимовръзка на храненето с другите ежедневни дейности, място на храненето в дневния и седмичния цикъл;  умее да интерпретира информацията, която се съдържа в етикетите на храните;  усвоява и практикува основни умения за приготвяне на храна;  разбира и цени значението на храненето за здравето и развитието в пубертета;  прави и отстоява здравословни избори на храна;  избягва нездравословни навици и традиции; |

|  |  |  |
| --- | --- | --- |
| **Вода, почва, въздух** | описва основните компоненти в състава на атмосферния въздух и етапите в кръговрата на водата, като коментира значението и важността на всеки компонент (атмосфера, вода, почва) според техните основни функции в природата и значението им за живите организми и за човека;  аргументира нуждата от опазването на чистотата на въздуха, водите и почвата и приноса на всеки отделен човек;  изброява примери за подходи за пестене на вода в семейството и в общността и ги прилага;  коментира взаимната обвързаност на компонентите въздух, вода, почва, растения и животни; | изброява основни източници на замърсяване на водата, почвата и въздуха;  описва основни заплахи за компонентите на околната среда - напр. ерозия на почвата (вследствие на изсичане на горите), промишлено и битово замърсяване на речните и морските води и на въздуха и др.;  разграничава различните видове замърсители на въздуха и водата и влиянието им върху човешкото здраве;  формулира практически мерки за подобряване на качеството на въздуха, водата и почвата и разработва проекти за опазване на чистотата им;  свързва нивата и източниците на шум с ефекта им върху човешкото здраве;  илюстрира с примери съвременни подходи за намаляване на шума в градска среда;  коментира възможни промени във всекидневното поведение и навици, които могат да доведат до намаляване на замърсяването на въздуха, водите и почвите |
| **Енергия и климат** | изброява различни източници и начини за производство на енергия и обяснява как те влияят върху състоянието на атмосферата и околната среда;  оценява значението на пестенето на енергия за опазване на природните ресурси и формулира правила за поведение в семейството, в класа, в училището;  коментира дейности от човешкото поведение, които представляват заплаха за озоновия слой, и обяснява начините за предотвратяване на разрушаването му;  описва действието на ултравиолетовите лъчи върху човешкото тяло и начините за предпазване | класифицира енергийните източници и производства (въглища, нефт и природен газ; вода, вятър и слънце) съобразно въздействието им върху околната среда и осмисля понятието "зелена енергия";  проверява хипотези какво правят или могат да направят институциите, общностите и производителите замърсители за промяна в начина на производство и коментира стратегии за справяне с проблема в различни държави;  обяснява взаимовръзката между промените в климата и природните бедствия (екстремни бури, наводнения, суша, опустиняване);  аргументира значението на възможните дейности за запазване целостта на озоновия слой и на енергийния баланс в природата, като демонстрира степени на лична отговорност |
| **Биологично разнообразие** | коментира някой от основните начини за опазване на природата - различни видове резервати у нас и по света, разумно ползване на ресурсите, поддържане на чистотата в заобикалящата ни среда (вкл. в природни и урбанизирани територии);  изразява своите чувства от срещата с природата, като използва различни художествени средства | изброява популярни видове, важни за общността видове, инвазивни, застрашени и изчезнали видове растения, гъби и животни, както и условията за тяхното съществуване;  класифицира и коментира причините и заплахите, водещи до намаляване на биологичното разнообразие и изчезване на определени видове;  участва в дискусии върху различни заплахи, напр. бракониерство, незаконна търговия със защитени видове, индустриално селско стопанство и др. и защитава аргументирано свои позиции;  анализира значението на селското стопанство, туризма, лова, местните занаяти, традиции, обичаи, местни стопански практики, гъбарство, билкарство, добив на глина (хума), минерални води и връзката им с биологичното разнообразие;  оценява значението на защитените територии и назовава категориите защитени територии - резерват, национален парк, природен парк, поддържан резерват, защитена местност и природна забележителност;  разработва идеи и проекти за опазване, възстановяване и устойчиво използване на биологичните ресурси, като подготвя предложения за действия за опазване на екосистемите;  оценява ролята на всеки отделен човек за опазване и възстановяване на биологичното разнообразие и участва в дейности за съхраняването му. |
| **Потребление и отпадъци** | обяснява какво са отпадъци и как те са свързани с начина на живот на хората;  описва и групира различните видове битови отпадъци според състава им - органични, пластмаса, хартия/картон, стъкло, метал, дърво, други (текстил, кожа, гуми);  анализира влиянието на заърсяването на околната среда върху здравето на човека;  изброява различни места, които хората замърсяват, обяснява как става това и формулира предложения за промяна;  дава примери за опасни химични вещества и смеси, използвани в ежедневието, и посочва правилните начини за безопасна употреба, съхранение и изхвърляне;  формулира правила за отговорно поведение, свързано с отпадъците, в паралелката, училището, семейството, на улицата, в градинките, в планината, на морето и др. | изброява и групира основните видове замърсявания на различните компоненти на околната среда;  описва определени последици за природата и за човека и обяснява причините за тяхното възникване;  коментира дейностите от човешкото всекидневие като източници на замърсяване;  изброява и групира различните видове отпадъци според произхода им - битови, производствени, строителни, селскостопански, опасни;  класифицира видовете замърсявания на основата на наблюдения и експерименти;  коментира нуждата от повторно използване на материалите и разработва идеи и проекти за рециклиране;  разграничава основните групи отпадъци по продължителност на разграждането им;  изброява и групира продукти, съдържащи опасни вещества, и видовете химикали, използвани във всекидневието;  формулира опасностите, свързани с тях;  описва основните правила за съхранение и работа с опасни химични вещества и смеси във всекидневието;  прилага основни правила за действие при инциденти с опасни химични вещества и смеси |
| **Общество и околна среда** | изброява организации, занимаващи се с опазване на природата;  илюстрира различни места, които хората замърсяват, обяснява как става това и формулира предложения за промяна;  планира и участва в съвместни дейности за опазване на природата | участва в обществени кампании, свързани с екологични проблеми, и оценява ролята и значението им за общността;  познава различни източници на информация, свързана с опазването на околната среда;  разграничава ролята на институциите и на неправителствените организации, занимаващи се с опазване на околната среда;  коментира варианти за принос на отделния човек и начина му на живот за опазване на природата |

|  |  |  |
| --- | --- | --- |
| **Културни идентичности** | познава различни измерения на културата - родова история, бит, обичаи, традиции, фолклор, ролеви модели, ценности;  усвоява начални знания, свързани с колективната памет, от областта на литературата, изобразителното изкуство, музиката и др.;  разпознава културно-специфични характеристики на етнически общности у нас | познава механизмите на функциониране на колективната памет в областите на историята, географията, литературата, изобразителното изкуство, музиката и др.;  познава разликите между национална и етническа идентичност;  разграничава спецификите на различните измерения на културната идентичност: етническо, религиозно, езиково, национално, регионално и др. |
| **Културна осъзнатост** | формира у себе си емпатични нагласи за разбиране на чуждото поведение;  осъзнава ценността на взаимното обогатяване на културите, произтичащо от позитивни интеркултурни взаимодействия;  отстоява значимостта на културата на неговата общност | познава действието на социални, културни и социално-психологически фактори, обуславящи формирането на стереотипи и предразсъдъци;  развива у себе си саморефлексивни нагласи по отношение на собствената културна идентичност |
| **Културни различия, толерантност и конструктивни взаимодействия** | умее да идентифицира прояви на нетолерантност в отношенията между представители на различни културни общности;  развива умения за взаимодействие с представители на други културни общности във формална (учебна) и неформална (свободно време - изкуство, занаяти, спорт, туризъм и др.) среда;  развива умения за сътрудничество в мултикултурни екипи | познава значими исторически примери за проява на толерантност между представители на различни културни общности;  умее да прави разлика между прояви на културни особености, които заслужават толерантност, от такива, които не заслужават;  формира и прилага умения за преодоляване на стереотипи и предразсъдъци в процеса на интеркултурните взаимодействия;  развива и прилага умения за разрешаване на конфликти в мултикултурна среда;  включва се с готовност в училищни и извънучилищни прояви, свързани с интеркултурните отношения (съвместно отбелязване на културно специфични празници, фолклорни фестивали и др.) |
| **Интеркултурно образование и права на човека** | запознат е с международни и национални нормативни документи, отнасящи се до човешките права;  развива чувствителност към прояви на дискриминация | разграничава индивидуални и групово-специфични човешки права;  умее да идентифицира случаи на нарушаване на човешки права |

1. **ПРИМЕРНИ ТЕМИ ПО ГРАЖДАНСКО, ЗДРАВНО, ЕКОЛОГИЧНО И ИНТЕРКУЛТУРНО ОБАЗОВАНИЕ ЗА ЧАСОВЕТЕ, КОИТО НЕ СЕ ВОДЯТ ОТ УЧИТЕЛИ СПЕЦИАЛИСТИ, ПО ВРЕМЕ НА ЗАМЕСТВАНЕ НА ОТСЪСТВАЩ УЧИТЕЛ,**

|  |  |
| --- | --- |
| ***ЗДРАВНО ОБРАЗОВАНИЕ*** | ***ГРАЖДАНСКО ОБРАЗОВАНИЕ*** |
| Личната хигиена, чистота и здраве – правила, които са задължителни | Защо хората живеят в семейства |
| Болести и как да се предпазим | Ролята на семейството за формирането на младия гражданин |
| Болести на мръсните ръце | Дом, уют, сигурност |
| Разумно хранене | Отношения в семейството |
| Какво да направим при нараняване? | Що е род ? Родови характеристики |
| Рационално хранене Диетите–за и против | Семейството, другите общности и институции |
| Как да се храним и живеем здравословно | Общуване между родители и деца |
| Измамните блаженства – алкохол, цигари, наркотици | Заедно срещу домашното насилие |
| Здравословно хранене и вредата от диетите – анорексия , булимия | Самовъзпитание на волята – ”Изгради се сам” |
| Пушенето - кой се нуждае от това? | Добрият гражданин |
| Дрогата – изкушението, което не си струва да опитваш | Лични и граждански ценности и потребности |
| Алкохолът - опасност за човешкия живот и човешкото здраве | Демокрация |
| Момичета и момчета | Какво означава да имаш право |
| Пубертетът и хигиена на човешкото тяло | Конституцията на България |
| Младите хора и зависимостите | Всяко дете има право на закрила |
| Пубертет – как да подготвим децата? | Моите права и правата на другите |
| Опознай себе си | Училищна собственост |
| Карта на сърцето | Училищен правилник |
| Хигиена на половата система. Психично здраве | Войната и мирът |
| Проективни тестове - Измерване нивото на самопознание | България в света |

|  |  |
| --- | --- |
| ***ЕКОЛОГИЧНО ОБРАЗОВАНИЕ*** | ***ИНТЕРКУЛТУРНО ОБРАЗОВАНИЕ*** |
| Човешкото всекидневие – източници на замърсяване | Заедно |
| Видове отпадъци – битови, производствени, строителни и др. | Аз ходя на училище |
| Видове замърсявания на околната среда - последици | Кой съм аз? |
| Водата – природен ресурс и основен фактор на живот | Ние си приличаме, ние сме различни |
| Категории защитени територии | Различията |
| Екологични проблеми – природни бедствия | Проблемни училищни ситуации |
| Разделно събиране на отпадъци . Рециклиране | Нашият клас |
| Как пестим електричество? | Лесно ли е да бъдеш толерантен? |
| Как пестим вода? | Конфликти в мултикултурна среда |
| Кои са вредните газове в атмосферата? | Да приемем различния до нас, защото и ние сме различни от него |
| Растенията – белите дробове на нашата планета? | Медиите и глобалната мрежа в обществения живот |
| Как да се грижим за растетията в нашия дом и класна стая. | Новият наркотик Интернет – как да се спасим |
| Глобалните проблеми | Конфликтите – как да ги разрешаваме |
|  | Не на агресията и насилието |
|  | Толерантност, търпимост, уважение към другите и към себе |
|  | Приятели и врагове – междуполово разбирателство |
|  | Общуване с връстниците |
|  | Моята личност и моят свят |
|  | Напред – разбирайки се, уважавайки се, доверявайки се |